Vevey

**Vevey** ([] oder [], uf Frankoprovenzalisch [] und uf tüütsch **Vivis** isch e Stadt im Waadtland und de Hauptort vom Bezirk Riviera-Oberland. Hüt bruucht mer de tüütsch Name fascht nume no im Kanton Friburg für de Bach und de Bezirk Vivisbach.

D Stadt isch am Nordostufer vom Gämfersee. Früener isch si en wichtige Handelsplatz gsi. Im 19. Jahrhundert isch de Tourismus und d Industrie cho. Bedes isch au hüt no wichtig. Vili Lüüt kännet Vevey, wil d Firma Nestlé da dihäi isch.

## Geographii
D Stadt isch uf em flache Schwämmchegel vom Vivisbach im Gämfersee pout. Im Norde isch de Mont Pèlerin und im Oschte fangt d Waadtländer Riviera aa. D Gmaiflechi umfasst 4,3 % landwirtschaftligi Flechi, 5,5 % Wald, 88,5 % Sidligsflechi un 1,7 % sunschtigi Flechi.

## Gschicht
Vevey isch zum erschte Mol um 280 uf de Peutinger-Dafele as *Vibisco* gnännt wore, spöter denn 998 as *Uiueisi* un 1220 as *Viveys*. Bis anne 1892 hän d Quartier L'Arabie, Plan-Dessous, Plan-Dessus, Sous-Crêt, Les Crosets un Le Faubourg-Saint-Antoine no zue dr Gmai Corsier-sur-Vevey ghert.

## Iiwohner
### Entwicklig
Quälle: Bundesamt für Statistik 2005

Dr Uusländeraadail isch 2010 bi 43,1 % gläge.

### Sproch un Dialäkt
Bi dr Volkszellig 2000 hän vu dr 16.202 Yywohner 77,3 % Franzesisch as Hauptsproch aagee, 3,7 % Dytsch, 5,3 % Italienisch un 13,7 % anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

### Religion
28 % vo dr Yywooner sin evangelisch-reformiert, 41,2 % sin römisch-katholisch (Stand 2000).

## Wirtschaft
### Handel und Produktion
Früener isch Vevey en wichtige Umschlagsplatz a de Ruute vom Greyerzerland und vo Bärn uf Savoie gsi, wo mit em Schiff èber de See gfaare worde sind.

Im 19. Jahrhundert isch d Stadt tifig industrialisiert worde. 1814 isch di erschti Bank vom ganze Kanton da gründet worde, 1842 e Mettallboufabrik (hüt Bombardier) und 1852 e Tabakfabrik. Scho 1819 hät de François-Louis Cailler da di erschti Schoggifabrik vo de Schwiiz gründet und 1867 hät de Henri Nestlé s Milchpulver erfunde, won de Daniel Peter 1875 demit d Milchschoggi erfunde hät. D Firma Nestlé gits sit 1867. Si hät 1929 Cailler und spööter au Peter èbernaa. Hüt schaffed z Vevey öppe elftuusig Lüüt. 15% devo sind i de Industrie.

D Arbetslosigkait isch anne 2011 bi 7,3 % gläge.

### Tourismus
Wil d Stadt e milds Klima hät und psunders schöön am See liit, sind sit de erschte Helfti vom 19. Jaarhundert vil Turischte cho. S Hotel *Trois Couronnes* isch 1842 poue worde, 1867 und 1868 sind s *Grand Hôtel* und s Hotel *du Lac* dezue cho. Scho 1861 isch d Simplonbaan poue worde. Dänn hät mer de Schiffstäg verbesseret. Ab 1900 hät mer i de Region dänn e ganzi Räie Bäänli uf d Bärge rundume poue: uf de Mont Pèlerin, uf Blonay, Les Pléiades und uf Chebrexes. Vo 1888 bis 1957 häts au es doppelstöckigs Tram uf Montreux, Chillon und Villeneuve gee. Uf däre Linie faared hüt Trollibüs.

## Politik
Bi dr Nationalrootswahle 2011 het s des Ergebnis gee: BDP 0,9 %, CVP 5,0 %, FDP 11,4 %, GLP 5,2 %, GP 15,8 %, SP 31,3 %, SVP 17,7 %, Sunschtigi 2,4 %.

Dr Gmeinspresidänt vu Vevey isch dr Yvan Luccarini (Stand 2024).

## Sehenswürdigkeite

2004-Vevey-Schloss.jpg|S Schloss Aile vom See us
Vevey - Château de l'Aile - 2022-06 - 07.jpg|S Schloss Aile am Grosse Platz
Église Saint-Martin de Vevey.jpg|D Chile Sankt Martin
Vevey, grenette - ch.jpg|D Grenette am Grosse Platz
Picswiss VD-43-13.jpg|De Hauptsitz vo de Nestlé S.A.
2004-Vevey-Talstation.jpg|D Talstation vo de Standseilbahn uf de Mont Pèlerin
Picswiss VD-43-28.jpg|D Altstadt


## Städtepartnerschafte
*  Carpentras, Frankreich
*  Müllheim (Baden), Deutschland

## Lüüt
* Claude Nicollier (* 1944), Pilot un Astronaut

## Literatur
* 

## Weblink

* Website vo de Stadt Vevey (französisch)
* Luftuufnahme vo Vevey
* Schloss Vevey
* Luftuufnahmen vor, während und noch em Fête des Vignerons 1999

## Fuessnoote